CELEX: 62015TN0141
Language: el
Date: 2015-03-27 00:00:00
Title: Υπόθεση T-141/15: Προσφυγή της 27ης Μαρτίου 2015 — Τσεχική Δημοκρατία κατά Επιτροπής

29.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/37
            
         Προσφυγή της 27ης Μαρτίου 2015 — Τσεχική Δημοκρατία κατά Επιτροπής
   (Υπόθεση T-141/15)
   (2015/C 213/62)
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Τσεχική Δημοκρατία (εκπρόσωποι: M. Smolek και J. Očková)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την εκτελεστική απόφαση (ΕΕ) 2015/103 της Επιτροπής, της 16ης Ιανουαρίου 2015, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) [κοινοποιηθείσα υπό τον αριθμό C(2015) 53], καθόσον αποκλείει από τη χρηματοδότηση δαπάνες της Τσεχικής Δημοκρατίας συνολικού ποσού 2 1 23  199,04 ευρώ·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
            
               1.
            
            
               Με τον πρώτο λόγο ακυρώσεως προβάλλεται παράβαση του άρθρου 5 του κανονισμού (ΕΚ) 479/2008 του Συμβουλίου (1) και παραβίαση της αρχής της ασφάλειας δικαίου, ως εκ τούτου δε και της αρχής της προστασίας της δικαιολογημένης εμπιστοσύνης
               
                           —
                        
                        
                           Η προσφεύγουσα υποστηρίζει συναφώς ότι με την προσβαλλόμενη απόφαση η Επιτροπή επέβαλε δημοσιονομική διόρθωση λόγω μη επιλέξιμων δαπανών για μέτρα ως προς τα οποία είχε τηρηθεί η διαδικασία του άρθρου 5 του κανονισμού 479/2008 του Συμβουλίου και ότι, συνεπώς, συντρέχει παράβαση της διατάξεως αυτής και παραβίαση της αρχής της ασφάλειας δικαίου, ως εκ τούτου δε και της αρχής της προστασίας της δικαιολογημένης εμπιστοσύνης.
                        
                     
         
            
               2.
            
            
               Με τον δεύτερο λόγο ακυρώσεως προβάλλεται παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης, σε συνδυασμό με τα άρθρα 11 και 16 του κανονισμού (ΕΚ) 885/2006 της Επιτροπής (2) και το άρθρο 31 του κανονισμού (ΕΚ) 1290/2005 του Συμβουλίου.
               
                           —
                        
                        
                           Η προσφεύγουσα υποστηρίζει ότι συντρέχει εν προκειμένω παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης, σε συνδυασμό με τα άρθρα 11 και 16 του κανονισμού 885/2006 της Επιτροπής και το άρθρο 31 του κανονισμού 1290/2005 του Συμβουλίου (3), επειδή η Ευρωπαϊκή Επιτροπή επεξέτεινε εκ των υστέρων τις έρευνες VT/VI/2009/004/CZ και VT/VI/2009/101/CZ στα οικονομικά έτη 2010 έως 2012.
                        
                     
         
      (1)  Κανονισμός (ΕΚ) 479/2008 του Συμβουλίου, της 29ης Απριλίου 2008, για την κοινή οργάνωση της αμπελοοινικής αγοράς, την τροποποίηση των κανονισμών (ΕΚ) 1493/1999, (ΕΚ) 1782/2003, (ΕΚ) 1290/2005, (ΕΚ) 3/2008 και την κατάργηση των κανονισμών (ΕΟΚ) 2392/86 και (ΕΚ) 1493/1999 (ΕΕ 2008, L 148, σ. 1).
   
      (2)  Κανονισμός (ΕΚ) 885/2006 της Επιτροπής, της 21ης Ιουνίου 2006, για τη θέσπιση λεπτομερών κανόνων εφαρμογής του κανονισμού (ΕΚ) 1290/2005 του Συμβουλίου σχετικά με τη διαπίστευση των οργανισμών πληρωμών και άλλων οργανισμών και την εκκαθάριση των λογαριασμών του ΕΓΤΕ και του ΕΓΤΑΑ (ΕΕ 2006, L 171, σ. 90).
   
      (3)  Κανονισμός (ΕΚ) 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (ΕΕ 2005, L 209, σ. 1).